Tlalocan

Tlalocan (Nahuatletik: tlālōcān ‘Lurreko nektarraren lekua’; tlālli, lurra; ōctli nektarra; cān, lekua) mexiken mitologian Tlaloc jainkoak kudeatzen duen paradisua da. Tlaloc tximisten, euriaren eta lurrikaren jainkoa da. Tlalocan Unibertsoaren ekialdean dago. Bertatik ateratzen dira lurrarentzat onuragarriak diren urak. Paradisu horretara joaten ziren tximista batek hildakoak, uretan itotakoak edo gerran hildakoak, baina ez beste arrazoiengatik hildakoak. Legenarra zutenak ere paradisu horretara joaten ziren, bertako urak onuragarriak baitziren eurentzat. Tlalocana plazerrez betetako lekua da, fruta-arbola askorekin, artoa, txileak, tomateak, marrubiak, kuiak eta beste elikagai goxoekin. Bertara joaten zirenek heriotza osteko bizi zoriontsua zuten, Mictlanean gertatzen ez zen bezala, neutroa zena. Mitologia horren ezagutza zuzena Bernardino de Sahagúnek jaso zuen, eta irudiz erakusten da Teotihuacan ondoan dagoen Tepantitla etxean.

 Erreferentziak 

 Kanpo estekak 

Kategoria:Mexiken mitologiako lekuak
Kategoria:Beste munduko lekuak